Уп.бр.351-199/15-IV/02

 ОПШТИНСКА УПРАВА – СЛУЖБА ЗА ПРИВРЕДУ И ИНСПЕКЦИЈСКЕ ПОСЛОВЕ ОПШТИНЕ ГАЏИН ХАН, ОДСЕК ЗА СПРОВОЂЕЊЕ ОБЈЕДИЊЕНЕ ПРОЦЕДУРЕ поступајући по захтеву Општине Гаџин Хан, ул.Милоша Обилића б.б. којим је тражила употребну дозволу за стамбени објекат за индивидуално породично становање на кп.бр.1400/15 КО Горњи Барбеш у Горњем Барбешу, на основу чл.8. став 1 и 158. Закона о планирању и изградњи („Сл.гласник РС“, бр.72/09, 81/09, 64/10, 24/11, 121/12, 42/13, 50/13, 98/13, 132/14 и 145/14), чл.42. и 43. Правилника о поступку спровођењу обједињене процедуре („Сл.гласник РС“, бр.22/15) и чл.58. Закона о општем управном поступку („Сл.лист СРЈ“, бр.33/97 и 31/01 и „Сл.гласник РС“, бр.30/10), донела је дана 04.05.2015.године,

З А К Љ У Ч А К

 **Одбацује се** захтев Општине Гаџин Хан, ул.Милоша Обилића б.б. за издавање употребне дозволе за стамбени објекат за индивидуално породично становање (стамбена зграда са једним станом-породична кућа) на кп.бр.1400/15 КО Горњи Барбеш у Горњем Барбешу, као непотпун.

О б р а з л о ж е њ е

 Општина Гаџин Хан, ул.Милоша Обилића б.б. поднела је захтев дана 27.04.2015.године, бр.351-199/15-IV/02, којим је тражила издавање употребне дозволе за стамбени објекат за индивидуално породично становање (стамбена зграда са једним станом-породична кућа) на кп.бр.1400/15 у КО Горњи Барбеш у Горњем Барбешу.

 По пријему захтева надлежни орган је проверио испуњеност формалних услова и нашао да инвеститор уз захтев није приложио елаборат геодетских радова за изведени објекат и посебне делове објекта и елаборат геодетских радова за подземне инсталације, израђени у складу са правилником којим се уређује садржина техничке документације.

 Ако подносилац захтева у року од 10 дана од пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, не доставља документацију поднету уз захтев који је одбачен, нити поново плаћа администартивну таксу и накнаду.

 ПОУКА О ПРАВНОМ СРЕДСТВУ: Против овог закључка може се изјавити жалба, надлежном органу у року од пет дана од дана достављања.

 РЕШЕНО У СЛУЖБИ ЗА ПРИВРЕДУ И ИНСПЕКЦИЈСКЕ ПОСЛОВЕ, ОПШТИНСКЕ УПРАВЕ, ОПШТИНЕ ГАЏИН ХАН, ОДСЕК ЗА СПРОВОЂЕЊЕ ОБЈЕДИЊЕНЕ ПРОЦЕДУРЕ дана 04.05.2015.године, под бр.351-199/15-IV/02.

 Доставити: Подносиоцу захтева;

 Грађевинској инспекцији;

 Архиви.

 Обрадио,

 Тони Станковић

 Н а ч е л н и к

 Љиљана Петровић